**6η ΔΙΔΑΚΤΙΚΗ ΠΑΡΕΜΒΑΣΗ**

**ΦΥΛΛΟ ΕΡΓΑΣΙΑΣ 6ης ΔΙΔΑΚΤΙΚΗΣ ΠΑΡΕΜΒΑΣΗΣ**

* το Φύλλο Εργασίας θα είναι κοινό και για τις τέσσερις ομάδες και θα είναι αναρτημένο από την προηγούμενη σε κοινόχρηστο και ξεχωριστό για κάθε ομάδα έγγραφο (google documents : [*Ιστορικοί*](https://docs.google.com/document/d/16ud-CnRlvHvd7dIuToSMHECKG_9nNUpb9aQ8qxu-Czk/edit), [*Εικαστικοί και λογοτέχνες*](https://docs.google.com/document/d/1T5AVvjWJUmA4frAXQPB626fPcMgoyYiBqEprPCFHBJs/edit), [*Γεωγράφοι*](https://docs.google.com/document/d/13NQ1GPzT8_ulUegRXFmpD3m_4teKKZX0V2Woz1Ae_Q8/edit), [*Πολιτικοί επιστήμονες*](https://docs.google.com/document/d/184GYMCAEDTCvF_MmVxbms_3tIjlEQQtigHDVqzVHVsI/edit)). Οι μαθητές στο έγγραφο αυτό θα δώσουν τις απαντήσεις τους για την 1η δραστηριότητα του φύλλου εργασίας. Αναμένονται, λοιπόν, πριν την 3η ώρα (από την προηγούμενη μέρα) να συμπληρωθούν τέσσερα συνεργατικά αρχεία κειμένου, ένα για κάθε ομάδα, ενώ κατά το τέλος της 3ης διδακτικής ώρας αναμένεται να παραδοθούν τέσσερα αρχεία προβολής παρουσίασης (power point) ένα από κάθε ομάδα.

**Β ΟΜΑΔΑ (Εικαστικοί και Λογοτέχνες)**

Αφού πλέον γνωρίσατε, μέσα και από τις εργασίες που αναλάβατε και φέρατε εις πέρας το πρώτο δίωρο, σε κάποιον βαθμό τον άνθρωπο και πολιτικό Τρικούπη

1. Συντάξτε την προηγούμενη μέρα στο κοινόχρηστο αρχείο (google document) με τίτλο *Τρικούπης. Ομάδα…(όνομα ομάδας). 3ώρα,* ένα κείμενο περί τις 20 σειρές (3-4 σειρές το κάθε μέλος της ομάδας) στο οποίο δεν απαιτείται να υπάρχει αλληλουχία/σύνδεση, απαιτείται όμως να μην αντιγράφει ο ένας τον άλλο. Στο έγγραφο μπορείτε να αναφέρετε είτε γενικές εντυπώσεις από τις εργασίες που κληθήκατε να φέρετε σε πέρας είτε δυσκολίες που αντιμετωπίσατε είτε γενικές απόψεις σχετικά με την εποχή και τον Χαρίλαο Τρικούπη.

**2.** Αφού επιλέξετε από το αρχείο [*Τεκμήρια οικογένειας Τρικούπη*](https://www.hellenicparliament.gr/UserFiles/f3c70a23-7696-49db-9148-f24dce6a27c8/trikoupis_1.pdf), σήμεραο καθένας από εσάς στο σπίτι του μία εικόνα/πίνακα/φωτογραφία/σκίτσο σχετικά με τον Τρικούπη και το συγκεκριμένο μάθημα, και αφού τα αποθήκευσε στην καλύτερη δυνατή ψηφιακή τους ανάλυση σε φλασάκι ή στο mail σας, αύριο, την ώρα του μαθήματος, θα δημιουργήσετε μια προβολή παρουσίασης (power point), που θα περιλαμβάνει 7 εικόνες. Από αυτές η πρώτη θα είναι εισαγωγική, όπου θα δίνονται η ονομασία της ομάδας και ο τίτλος της παρουσίασης, μαζί με ό,τι άλλο κρίνεται απαραίτητο (π.χ. ημερομηνία, τμήμα, σχολείο), και στην τελευταία θα γράψετε τα ονόματα σας και τον πιθανό ρόλο που ανέλαβε ο καθένας σας στο τρίωρο δραστηριοτήτων του σεναρίου. Οι υπόλοιπες πέντε θα καταλαμβάνονται από πέντε εικόνες (μία επιλογή του καθενός εκ των πέντε μελών) και τον κατάλληλο ολιγόλογο υπομνηματισμό τους (θέμα, πού, πότε, υλικό κ.ο.κ.). Οι εργασίες σας, πρώτα θα προβληθούν –μια επόμενη ώρα– από εσάς στην τάξη και στη συνέχεια θα ανεβούν στον τοίχο ή στο ιστολόγιο (<https://blogs.e-me.edu.gr/hive-charilaos-trikoupis-1893/wp-admin/>) της κυψέλης του μαθήματος στην e-me.